डॉ. मोहन भागवत व भय्याजी जोशी को भारत तिब्बत सहयोग मूवमेन्ट की महिला कार्यकर्ताओं ने बांधी राखी
भारत तिब्बत सहयोग मूवमेन्ट की महिला कार्यकर्ताओं ने रक्षाबंधन के मौके पर राष्ट्रीय स्वयंसेवक संघ (आरएसएस) मुख्यालय में सरसंघचालक डॉ. मोहन भागवत व पूर्व सरकार्यवाह भय्याजी जोशी को राखी बांधी।
नई दिल्ली। देश भर में भाई-बहन के प्यार का त्यौहार रक्षाबंधन धूमधाम से मनाया जा रहा है। भारत तिब्बत सहयोग मुवमेन्ट की महिला कार्यकर्ताओं ने रक्षाबंधन के मौके पर राष्ट्रीय स्वयंसेवक संघ (आरएसएस) मुख्यालय नागपुर में सरसंघचालक डॉ. मोहन भागवत व पूर्व सरकार्यवाह भय्याजी जोशी को राखी बांधी।प्रधानमंत्री नरेंद्र मोदी ने रविवार को लोगों को रक्षाबंधन (Raksha Bandhan 2021) की शुभकामनाएं दीं। भाई-बहन के रिश्तों के इस त्यौहार को राखी के नाम से भी जाना जाता है। मोदी ने ‘संस्कृत दिवस’ की भी शुभकामनाएं दी। उन्होंने देश की प्राचीन भाषा संस्कृत में ट्वीट भी किया। जम्मू-कश्मीर के पुंछ में नियंत्रण रेखा पर तैनात भारतीय सेना के जवानों को महिलाओं और बच्चियों ने राखी बांधी।बेंगलुरु में रक्षाबंधन के अवसर पर स्कूल की बच्चियों ने राजभवन में उपराष्ट्रपति एम वेंकैया नायडू को राखी बांधी। राजस्थान में लोकसभा अध्यक्ष ओम बिरला ने अपने संसदीय क्षेत्र कोटा-बूंदी में कोरोना के कारण अपना सुहाग खो चुकी महिलाओं और अपने माता-पिता को खो चुकी बच्चियों से राखी बंधवाई।ओडिशा में रक्षाबंधन के मौके पर कालाहांडी ज़िले के भवानीपटना में महिला सुरक्षाकर्मी ने केंद्रीय रेल मंत्री अश्विनी वैष्णव को राखी बांधी। उत्तर प्रदेश के मुरादाबाद में छात्रों ने रक्षाबंधन मनाते हुए पेड़ों को राखी बांधकर पर्यावरण बचाने का संदेश दिया। एक छात्र ने कहा, “हमने पेड़ों को राखी बांधकर संकल्प लिया कि पेड़ों को कटने से रोकें, जिससे ऑक्सीजन की कमी हो रही। कोरोना में देखा कि कैसे लोग ऑक्सीजन की कमी से मरे थे।"